text: بسم الله الرحمن الرحيم
  السلام عليكم و رحمة الله تعالى و بركاته
  اهلا وسهلا انيقاتي كديرين لباس عليكم ايوا يلالياتي حماتي تشهات مربى البرتقال و قلت نتحدى العكز لي فيا و كفضت على يدياتي و نضت درتوا و منقولش كي جا غزال و الله العظيم ..................
  ندوزا المقادير ياك ......................
  * كيلوا برتقال
  * كيلو سكر سنيدة (نقصوا شوية راه منين طاب جاني حلو شوية)
  * قشرة برتقالة محكوكة
  * قشرة حامضة
  * قشرة برتقالة
  * عاشقة كبيرة ماء الزهر
  الطريقة :
  بديت في الاول نقيت البرتقال و حاولت نتخلص من القشرة البيضاء قدر المستطاع قطعتوا طريفات و قطعت قشرة البرتقال و قشرة الحامض قطع طوال
  ثم زدت عليه السكر سنيدة و زدت معلقة كبيرة من ماء الزهر
  و خلطت مزيان باش كاع الطريفات يوصل ليهم السكر و حتفضت بالخليط لمدة ليلة كاملة
  و هذه صورتو في الصباح
  حولت الخليط لاناء اكثر اتساع باش ما نحتاج نقلب الخليط و حطيتوا على نار عادية و خيليتوا يغلا
  منين غلا بدات كتطلع رغوة خليوتوا شوية و خديت مغيرف صغير و بديت كنزول هذيك الرغوة و نحتفظ بيها حتى انتهيت من طهو المربى يعني مدة الطهو تتراوح ما بين 45 دقيقة حتى لساعة
  اخذت الخليط من فوق النار حطيتوا يرتاح شوية و طحنتوا في الطحانة اليدوية الثقوب كبيرة و زدت عليه هديك الرغوة لي كنت كنزول حيث هذيك هي السيرووووووووو
  و هاهو الشكل النهائي بالصحة و الراحة
  بصحتكم و راحكتكم انيقاتي ياربي يكون عجبكم ........ :) :)
  [/ALIGN][/CELL][/TABLETEXT][/ALIGN]